News Update: Xiaomi เตรียมเปิดตัวรถยนต์ไฟฟ้า ส.ค.นี้ คาดเริ่มต้น 8.13 แสนบาท พร้อมขายปี 2024 - FINNOMENA
Xiaomi เตรียมเผยโฉมรถยนต์ไฟฟ้ารุ่นต้นแบบคันแรกปลายเดือน ส.ค.นี้ คาดวางจำหน่ายจริงภายในปี 2024
19 ก.ค. 2565

Xiaomi เตรียมเผยโฉมรถยนต์ไฟฟ้ารุ่นต้นแบบคันแรกปลายเดือน ส.ค.นี้ คาดวางจำหน่ายจริงภายในปี 2024
หลังมีข่าวลือมานานว่า Xiaomi กำลังซุ่มพัฒนารถยนต์ไฟฟ้าของตัวเองอยู่ ทั้งข่าวตั้งบริษัทใหม่ Xiaomi EV สำหรับผลิตรถยนต์ไฟฟ้าโดยเฉพาะ หรือข่าวซีอีโอเข้าไปปรึกษากับ Elon Musk แห่ง Tesla
ล่าสุด เหลย จุน (Lei Jun) ผู้ก่อตั้ง Xiaomi ตั้งเป้าเผยโฉมรถยนต์ไฟฟ้าพลังงานไฟฟ้ารุ่นต้นแบบของ Xiaomi ในช่วงปลายเดือน ส.ค. นี้ และจะเริ่มทดสอบวิ่งตามท้องถนนของจีนในช่วงฤดูหนาวของปีนี้ โดยคาดว่ารถ EV รุ่นแรกของ Xiaomi จะพร้อมจำหน่ายจริงได้ภายในปี 2024
รถยนต์ไฟฟ้าดังกล่าวถูกออกแบบโดย HVST Automobile Design ซึ่งเคยเป็นผู้รับผิดชอบการออกแบบคอนเซ็ปต์รถยนต์ไฟฟ้า Maven ให้ WM Motor นอกจากนี้รถยนต์ไฟฟ้าจาก Xiaomi ยังจะรองรับเทคโนโลยีขับเคลื่อนอัตโนมัติ Level 3 ซึ่งเป็นระดับเดียวกับที่ใช้ในรถ Tesla อีกด้วย
รายงานยังระบุว่า ในช่วงแรก Xiaomi จะเปิดตัวรถ EV ออกมาทั้งหมด 4 รุ่น มีทั้งระดับ Segment A ราคาระหว่าง 150,000 – 200,000 หยวน (ประมาณ 813,000 – 1,085,000 บาท) และระดับ Segment B ราคาระหว่าง 200,000 – 300,000 หยวน (ประมาณ 1,085,000 – 1,627,000 บาท)
ก่อนหน้านี้ในช่วงปลายปีที่แล้ว มีรายงานออกมาว่า Xiaomi เริ่มเข้าสู่ขั้นตอนการผลิตรถยนต์ไฟฟ้าแบบจำนวนมากเพื่อเตรียมวางจำหน่ายในปี 2024 ซึ่ง Xiaomi ได้ลงทุนไปกว่า 10,000 ล้านดอลลาร์สำหรับการผลิตรถยนต์ไฟฟ้าในช่วงเวลา 10 ปีข้างหน้า นอกจากนี้ ทาง Xiaomi Auto มีแผนจะสร้างโรงงานผลิตรถยนต์ไฟฟ้าและศูนย์ R&D ที่เมืองอี้จวง ทางตะวันออกเฉียงใต้ของกรุงปักกิ่ง
อ้างอิง:
https://www.beartai.com/news/itnews/1112675
https://www.techradar.com/in/news/covers-to-be-off-on-xiaomi-car-prototype-next-month-all-details-here 
 https://droidsans.com/xiaomi-revealing-ev-end-of-august/ 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
Xiaomi
รถยนต์ไฟฟ้า
รถยนต์ไฟฟ้าจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA